Xalqaro futbol federatsiyalari assotsiatsiyasi (FIFA) tashkilot Ijroqo‘mining sobiq a’zosi, Shimoliy va Markaziy Amerika hamda Karib havzasi futbol konfederatsiyasi (KONKAKAF) sobiq Bosh kotibi amerikalik Chak Bleyzerni umrbod futboldagi istalgan faoliyatdan chetlatdi, deb xabar berdi Olamsport nashri. Bu qarorga FIFAning etika qo‘mitasi o‘tkazgan taftish ishlaridan so‘ng kelingan. Bunda AQSh yustitsiya vazirligi tomonidan taqdim etilgan ma’lumotlar ham hal qiluvchi rol o‘ynadi. Bleyzerga eng katta ayb sifatida pora olganlik qo‘yilmoqda.